โอกาสทางการลงทุนในธุรกิจ Mobile Payment ของจีนมีอะไรบ้าง?
อีก 10 ปีข้างหน้า จีนจะกลายเป็นสังคมไร้เงินสด! งานวิจัยจาก YouGov ในประเทศจีนชี้ว่าคนจีนจำนวนกว่า 30 เปอร์เซนต์เชื่อว่าใน 10 ปีข้างหน้า ประเทศจีนจะเป็นสังคมไร้เงินสด หลายคนอ่านถึงตรงนี้อาจจะงงเพราะกำลังคิดว่าสังคมไร้เงินสดแบบที่ว่าเกิดมาจากการใช้บัตรเครดิตเป็นหลักเหมือนกับประเทศฝั่งตะวันตก ซึ่งในประเทศจีน คนจำนวนมากยังไม่มีโอกาสเข้าถึงบัตรเครดิตได้มากถึงขนาดนั้น แต่เปล่าเลย สังคมไร้เงินสดที่ว่ามาจาก Mobile Payment หากช่วงนี้ใครสังเกตในร้านสะดวกซื้อบ้านเรา จะเห็นป้ายแปะว่า Alipay บ้าง WeChat Pay บ้าง ซึ่งทั้งสองป้ายเป็นสัญลักษณ์บอกว่าร้านนี้รับชำระเงินด้วยระบบ Mobile Payment โดยการชำระเงินก็ทำได้อย่างง่ายมาก โดยลูกค้าเพียงเปิด QR code จากแอปพลิเคชันของตัวเองให้ทางร้านแสกน และกดหมายเลขพินยืนยันการชำระ เพียงเท่านี้ลูกค้าก็สามารถชำระเงินได้โดยไม่ต้องพกเงินสักบาทเลย กระแส Mobile Payment กำลังเป็นที่นิยมอย่างมากในประเทศจีน เนื่องจากความสะดวกที่จะไม่ต้องพกเงินสดติดตัวไปไหนมาไหนเป็นจำนวนมาก เหตุผลอีกอย่างหนึ่งคือประเทศจีนนั้นมีขนาดกว้างใหญ่ไพศาลมาก และระบบธนาคารแบบดั้งเดิมก็ยังไม่มีไว้รองรับเพียงพอในพื้นที่ที่อยู่ห่างจากตัวเมืองออกไป ดังนั้น หากเงินในกระเป๋าหมด การจะหาตู้ ATM เพื่อกดเงินมาเติมนั้นไม่ใช่เรื่องง่ายเลย กระแส Mobile Payment จึงเติบโตในประเทศนี้อย่างรวดเร็ว ส่วนหนึ่งเกิดจากการที่ผู้พัฒนาระบบจ่ายเงินเป็นไอทียักษ์ใหญ่ของประเทศจีนด้วย อย่าง Alibaba ผู้ครองตลาดค้าปลีกออนไลน์ก็มี Alipay ในขณะที่ Tencent ผู้ครองตลาดแอพลิเคชันติดต่อสื่อสารอันดับหนึ่งของจีนอย่าง WeChat ก็มี WeChat Pay เป็นของตนเอง ทำให้เข้าถึงผู้บริโภคได้ง่ายและเติบโตอย่างรวดเร็ว งานวิจัยด้าน Mobile Payment ในจีนประจำปี 2017 ได้ถูกนำเสนอในงาน The 3rd Asia-Pacific Regional Forums on Smart Cities and e-Government ที่จัดขึ้นที่ประเทศไทย โดยผลสำรวจจากคนจีนจำนวน 6,596 คนจาก 324 เมือง พบว่าคนจีน 46% พกเงินออกจากบ้านมากกว่า 100 หยวน (ประมาณ 500 บาท) คนจีน 40% พกเงินออกจากบ้านน้อยกว่า 100 หยวน และที่น่าตกใจที่สุดคือคนจีน 14% ไม่พกเงินสดออกจากบ้านเลยสักหยวนเดียว ! แถมที่น่าทึ่งไปกว่านั้นคืองานวิจัยได้ถามต่อว่าผู้เข้าร่วมงานวิจัยรู้สึกอย่างไรบ้างหากไม่มีเงินสดติดตัวอยู่เลย โดยคนจีนจำนวน 84% ตอบว่าปรกติดี ไม่รู้สึกวิตกกังวลแต่อย่างไร เพราะสามารถใช้มือถือจ่ายเงินได้อยู่แล้ว เทคโนโลยีด้าน Mobile Payment ของจีนไปไวมากจริงๆ แน่นอนว่าเทรนด์ดังกล่าวย่อมแพร่กระจายติดตามไปคนจีนทุกหนทุกแห่ง เพราะถ้าใครมีโอกาสได้ขายของให้กับคนจีนจะรู้ได้เลยว่าลูกค้าชาวจีนมักจะถามเสมอว่า “จ่ายด้วย Alipay หรือ WeChat Pay ได้ไหม” กิจการห้างร้านในไทยที่มีกลุ่มลูกค้าชาวจีนเป็นหลักตอนนี้ก็เริ่มปรับตัวมารับชำระเงินแบบนี้กันบ้างแล้ว เรียกได้ว่างานนี้ใครเริ่มต้นไวก็ได้เปรียบ ในอนาคต กระแสนิยมสังคมไร้เงินสดอาจจะเติบโตไปเรื่อยๆ ตามกระแสโลกาภิวัฒน์ที่พัดโถมเข้ามาอย่างรวดเร็ว เราในฐานะนักลงทุนคงจะต้องมาทบทวนว่ากิจการไหนที่ได้ประโยชน์จากเรื่องนี้และกิจการไหนจะเสียประโยชน์จากเหตุการณ์นี้บ้าง แน่นอนว่าในทุกสถานการณ์ที่เกิดขึ้นก็มักจะมีโอกาสการลงทุนเกิดขึ้นมาเสมอ อยู่ที่ว่าดวงตาเราจะแหลมคมพอที่จะมองเห็นหรือเปล่าเท่านั้นเอง โดย ลงทุนศาสตร์
1. พฤติกรรมผู้บริโภค: คนจีนจำนวนมากหันมาใช้ Mobile Payment แทนเงินสดมากขึ้น เหตุผลหลักมาจากความสะดวก รวดเร็ว และปลอดภัย ประกอบกับระบบธนาคารแบบดั้งเดิมยังมีข้อจำกัดในบางพื้นที่

2. ผู้เล่นรายใหญ่: ตลาด Mobile Payment ในจีนถูกควบคุมโดยสองผู้เล่นหลักคือ Alipay ของ Alibaba และ WeChat Pay ของ Tencent ซึ่งล้วนเป็นบริษัทเทคโนโลยียักษ์ใหญ่ที่มีฐานลูกค้าจำนวนมหาศาล

3. การสนับสนุนจากภาครัฐ: รัฐบาลจีนให้การสนับสนุนธุรกิจ Mobile Payment อย่างต่อเนื่อง มีการออกนโยบายต่างๆ เพื่อส่งเสริมการใช้งาน เช่น การลดหย่อนภาษี การสนับสนุนด้านโครงสร้างพื้นฐาน
โอกาสทางการลงทุน:

จากปัจจัยเหล่านี้ นักลงทุนสามารถมองหาโอกาสการลงทุนในธุรกิจ Mobile Payment ของจีนได้ดังนี้
1. ลงทุนในบริษัท Mobile Payment โดยตรง:
- Alibaba (BABA): บริษัทแม่ของ Alipay แพลตฟอร์มอีคอมเมิร์ซยักษ์ใหญ่ของจีน
- Tencent (TCEHY): บริษัทแม่ของ WeChat Pay แพลตฟอร์มโซเชียลมีเดียและแอปพลิเคชันสื่อสารยอดนิยมของจีน
- Ant Group: บริษัทในเครือ Alibaba ที่แยกตัวออกมาเพื่อให้บริการ Mobile Payment และบริการทางการเงินอื่นๆ
2. ลงทุนในบริษัทที่เกี่ยวข้อง:
- บริษัทผู้ให้บริการโครงสร้างพื้นฐานการชำระเงิน: เช่น บริษัทผู้ให้บริการระบบ POS บริษัทผู้ให้บริการเครือข่ายการชำระเงิน
- บริษัทเทคโนโลยีที่เกี่ยวข้อง: เช่น บริษัทที่พัฒนาเทคโนโลยีการจดจำใบหน้า เทคโนโลยีความปลอดภัยทางไซเบอร์
- บริษัท Fintech: บริษัทสตาร์ทอัพที่พัฒนานวัตกรรมใหม่ๆ เกี่ยวกับ Mobile Payment
3. ลงทุนในกองทุนรวม:
กองทุนรวมที่เน้นลงทุนในหุ้นเทคโนโลยีจีน:
- กองทุนรวมที่เน้นลงทุนในธุรกิจ Fintech:

อย่างไรก็ตาม นักลงทุนควรศึกษาข้อมูลอย่างละเอียดก่อนตัดสินใจลงทุน เพราะธุรกิจ Mobile Payment ยังมีความเสี่ยงอยู่บ้าง เช่น การแข่งขันที่รุนแรง นโยบายของภาครัฐที่เปลี่ยนแปลงเทคโนโลยีใหม่ๆ ที่อาจเข้ามาแทนที่ นอกจากนี้ ยังมีปัจจัยอื่นๆ ที่นักลงทุนควรพิจารณา เช่น สภาพเศรษฐกิจจีน นโยบายการเงินของธนาคารกลางจีน ความสัมพันธ์ระหว่างจีนกับประเทศอื่นๆ 

โดยสรุป ธุรกิจ Mobile Payment ของจีนมีโอกาสเติบโตสูงมากในอนาคต แต่ก็มีความเสี่ยงอยู่บ้าง นักลงทุนควรศึกษาข้อมูลอย่างละเอียดและกระจายความเสี่ยงก่อนตัดสินใจลงทุน
ข่าวเศรษฐกิจและการเงิน,ความรู้ทางการเงิน